Verslanir í Borgarnesi taka höndum saman og bjóða upp á skemmtilegan verslunardag í heimabyggð á morgun , laugardaginn 21. desember . Dagurinn hefur nafnið „ Jólakötturinn . “ „ Með því vilja eigendur minna Borgfirðinga á að hér leynast góðar sérverslanir sem gefa þeim í Reykjavíkurhreppi lítt eftir . Því er engin ástæða til að keyra um langan veg í leit að jólagjöfum þetta árið . Allflestar verslanir bæjarins munu verða með opið til kl. 22.00 þetta kvöld og bjóða upp á tilboð og jafnvel skemmtiatriði . Söngur , dans , lestur úr jólabókunum og fleira skemmtilegt . Nú er um að gera að safnast saman og skapa Þorláksmessu-stemningu liðinna ára , þegar Borgfirðingar hópuðust í kaupstaðinn til að versla og ræða við náungann . Nánari dagskrá verður hægt að nálgast á fésbókarsíðum viðkomandi fyrirtækja , “ segir í tilkynningu . Með því að smella á myndina hér fyrir neðan má skoða blað um Jólabæinn Borgarnes sem ritstjórn Skessuhorns bjó til í samvinnu við verslunar - og þjónustuaðila í Borgarnesi í samráði við Borgarbyggð . Það var gefið út fyrr í þessum mánuði með aðventublaði Skessuhorns . Báðum blöðum var dreift ókeypis inn á öll heimili á Vesturlandi , sunnanverðum Vestfjörðum , á Ströndum og í Vestur Húnavatnssýslu .